Ģeoloģiskais dabas piemineklis  **Gūtmaņa ala**

MK 175. noteikumu piel. Nr. 141

**Detalizēts apraksts**

**Adrese**

Siguldas novadā, Siguldas pagastā, Gaujas nacionālajā parkā, Natura 2000 teritorijā.

Ģeogrāfiskās koordinātes E24° 50,505' un N57° 10,574', jeb x550892, y337317 LKS92 sistēmā.

**Ģeogrāfiskais novietojums**

Gaujas senlejas ziemeļu puses nogāzē.

**Ģeoloģiskie veidojumi**

Gaujas ielejas labā pamatkrasta nogāzes pamatnē virs pirmās virspalu terases līmeņa atsedzas vidējā devona Živetas stāva Gaujas svītas smilšakmens atsegumi, kuros izveidojušās vairākas alas un nišas. Starp lielāko no tām - Gūtmaņa alu un Gauju izsekojama upes pirmā virspalu terase, vecupe un paliene.

Alas augstums pie tās ieejas ir 10 m, platums 10,9 m, bet dziļums sasniedz 18,6 m, grīdas laukums ir 170 m2, bet tilpums ap 500 m3. DR no Gūtmaņa alas otras, augstāk novietotās alas (Viktora ala) ieejas augstums ir 5 m, platums 7,5 m, bet dziļums 7 m. Trešās alas augstums

(tās grīdas augstums sakrīt ar Viktora alas griestu augstumu) ir 2,5 m, platums 3,4 m, bet dziļums 3,4 m. Ceturtās hipsometriski augstākās alas (grota) ieejas augstums ir 4,5 m, platums 6 m un dziļums 3 m.

**Izmēri**

Dabas pieminekļa platība ir 3,98 ha.

**Debits**

Nav datu.

**Unikālās vērtības**

Vienā no daudzajiem Gaujas svītas smilšakmeņu atsegumiem, kas izsekojami Gaujas krastos, upes labā pamatkrasta nogāzes piekājes kraujā, izveidojusies ievērojama izmēra grota – Gūtmaņa ala. Pēc sava tilpuma tā ir lielākā ala Latvijā. Gūtmaņa ala ir viens no Latvijas apmeklētākajiem un zināmākajiem tūrisma objektiem Latvijā.

**Ainaviskuma raksturojums**

Daļēji aizaugušais augšdevona atsegums, kurā izveidojusies Gūtmaņa ala un vēl trīs mazākas alas, ir 50 m garš un 12 augsts. Tajā var novērot devona smilšakmeņiem raksturīgās slīpslāņotās tekstūras. Smilšakmeņu klintis ar tajās esošo Gūtmaņa alu izceļas no kopējās ainavas.

**Stratigrāfija**

Vidējā devona Živetas stāva Gaujas svītas smilšakmeņu atsegums.

**Uzbūve**

Alai ir ķīļveida forma un dziļāk tā strauji sašaurinās.

Atsegumu veido pārsvarā muldveida slīpslāņots smilšakmens.

**Viela**

Muldveidīgi slīpslāņots smalkgraudains smilšakmens ar māla starpslānīšiem.

**Procesi**

No Gūtmaņa alas izplūst spēcīgs avots, kurš turpina pazemes erozijas procesu. Uz dienvidrietumiem no Gūtmaņa alas augstāk esošās alas (nišas) neturpina veidoties. Blakus hipsometriski visaugstāk novietotai alai 2015. gada pavasarī izveidojās samērā liels noslīdenis.

**Dabas aizsardzība**

Dabas pieminekļa teritorijā atrodas ES aizsargājams biotops nogāžu un gravu meži (9180\*).

**Citas vērtības**

No alas izplūst diezgan spēcīgs avots, smilšakmens atsegumā sastopami vēsturiski iegravējumi. Ar alu saistās vēsturiskas teikas. Gūtmaņa ala ir viens no Latvijas populārākajiem tūrisma objektiem.

**Stāvoklis**

Stāvoklis vērtējams kā labs.

**Bojājumi**

Atsegumos un alā atsegto smilšakmeņu virsmā redzami cilvēku radīti uzraksti. Intensīvas apmeklētības rezultātā Gūtmaņa alas un Viktora alas grīda ir stipri nobradāta.

**Apdraudējumi**

Apaugums pakāpeniski samazina devona nogulumiežu atsegumu platību. Atsegumos redzami ne tikai seni, bet arī samērā jauni cilvēka radīti gravējumi, tādējādi arī turpmāk, cilvēks var mazināt atsegumu estētisko vērtību. Pēc lielām lietavām var turpināt veidoties noslīdeņi.

**Apsaimniekošana**

Gūtmaņa alas teritorija ir apsaimniekota un labiekārtota. Teritorijā ir novietots vispārīgs informācijas stends par Gūtmaņa alas parametriem un dabas vērtībām. Ir vairākas informatīvās zīmes, taču tās nav novietotas uz aizsargājamās teritorijas robežas.

**Piezīmes**

Apraksts, novērtējumi un robežu izmaiņu pamatojums balstīti uz līgumdarba pētījuma

ietvaros veiktā apsekojuma un literatūras datiem. Apsekoja Māris Krievāns un Agnis Rečs, 07.07.2015.

**Novērtējumi**

Unikālās vērtības – 5

Ainaviskums – 4

Zinātniskais nozīmīgums:

Stratigrāfija – 3

Uzbūve – 3

Viela – 3

Procesi – 3

Citas vērtības – 5

Novērtējumu summa - 26

**Robežu izmaiņu pamatojums**

Dabas pieminekļa robežas vilktas atbilstoši dabas veidojumu izvietojumam - lai ap alu paliktu pietiekoši liela buferjosla un teritorija ietvertu visu Gaujas senlejas nogāzi līdz tās augšai.

**Ieteikumi aizsardzībai un apsaimniekošanai**

Būtu nepieciešamas papildus informatīvās zīmes, kas informētu objekta apmeklētājus par atļautajām / neatļautajām darbībām objektā. Būtu jāuzsver, ka smilšakmens atsegumus aizliegts skrāpēt un veidot tajos uzrakstus. Informācijas stendos būtu vēlams norādīt plašāku informāciju par alu ģeoloģisko veidošanos kontekstā ar Gaujas ielejas attīstību. Smilšakmens atsegums kļūtu ainaviskāks, ja izcirstu nelielos krūmus, dienvidrietumu virzienā no Gūtmaņa alas, tādējādi atsedzot arī augstāk esošās alas (nišas).

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.